Keskustan pitkäaikaisen kansanedustajan ja entisen lapsiasiavaltuutetun Maria Kaisa Aulan, 55, nimi poistui elokuun alussa sopeutumiseläkettä saavien entisten kansanedustajien listalta. Vielä heinäkuussa Aulan nimi oli listalla.

Aula toimi keskustan kansanedustajana vuosina 1991-2003, puolueen varapuheenjohtajana vuosina 1994-2002 ja kolmen keskustalaisen pääministerin ( Esko Aho, Anneli Jäätteenmäki ja Matti Vanhanen)talouspoliittisena neuvonantajana.

Eduskunnan jätettyään Aulasta tuli vuonna 2005 Suomen ensimmäinen lapsiasiavaltuutettu. Hän jätti tehtävänsä yllättäen keväällä 2014. Eronsa syyksi Aula ilmoitti lapsiasiavaltuutetun toimiston vähäiset resurssit ja työn kuormittavuuden.

Aulan palkka lapsiasiavaltuutettuna oli loppuvaiheessa 6 915 euroa kuukaudessa. Vertailun vuoksi: lääkärien keskipalkka oli viime vuonna 6 547 euroa kuukaudessa.

Aula on toiminut Väestöliiton hallituksen puheenjohtajana vuodesta 2014 sekä sosiaali- ja terveysministeriön Lapsi- ja perhepalveluiden muutosohjelman (LAPE) ohjausryhmän puheenjohtajana vuodesta 2015.

Lisäksi Aula toimi vuonna 2016 työ- ja elinkeinoministeriön selvityshenkilönä. Aula on myös kotipaikkakuntansa Viitasaaren seurakunnan kirkkovaltuuston puheenjohtaja.

Kaikista edellä mainituista tehtävistä on maksettu Aulalle tai hänen omaa nimeä kantavalle yritykselleen palkkaa tai palkkioita samalla, kun hän on nostanut kansanedustajan sopeutumiseläkettä.

Aula on keskustan entinen varapuheenjohtaja ja toiminut kolmen keskustalaisen pääministerin (Esko Aho, Anneli Jäätteenmäki ja Matti Vanhanen) talouspoliittisena neuvonantajana. Kuvassa Aula (vas.), Vanhanen ja Jäätteenmäki vuonna 2000.

Aula on keskustan entinen varapuheenjohtaja ja toiminut kolmen keskustalaisen pääministerin (Esko Aho, Anneli Jäätteenmäki ja Matti Vanhanen) talouspoliittisena neuvonantajana. Kuvassa Aula (vas.), Vanhanen ja Jäätteenmäki vuonna 2000. LEHTIKUVA

Kevan Iltalehdelle toimittamien tietojen mukaan Aula on nostanut eduskunnasta tippuneiden kansanedustajien työttömyysturvaksi tarkoitettua sopeutumiseläkettä kolme kertaa, viimeksi tämän vuoden tammikuusta tämän vuoden heinäkuuhun.

Ensimmäisen kerran Aula nosti sopeutumiseläkettä vuonna 2005 ja toisen kerran toukokuusta 2014 lokakuuhun 2016. Tiukkojen lakipykälien takia Keva voi luovuttaa tiedon vain siitä, kenelle kaikille eläkettä maksetaan ja mistä mihin sitä on maksettu.

Aula toimi kansanedustajana 12 vuotta, joten hänen sopeutumiseläkkeensä on 48 prosenttia kansanedustajan palkkiosta, eli noin 3 300 euroa kuukaudessa. Vuosi kansanedustajana kerryttää eläkettä neljä prosenttia. Maksimieläke on 60 prosenttia.

Ennen vuoden 2011 vaaleja valitulle kansanedustajalle, joka ei ole toiminut ministerinä tai eduskunnan puhemiehenä, maksetaan eläkettä enintään 3 844 euroa tai 4 132 euroa kuukaudessa.

Sopeutumiseläkkeen nostaminen on tehty ex-kansanedustajille helpoksi. Ilmoitus eläkkeet maksavaan Kevaan riittää. Samoin eläkkeen maksun voi lopettaa milloin tahansa omalla ilmoituksella.

Ansiotulojakin saa olla, kunhan ne eivät yhdessä maksettavan eläkkeen kanssa ylitä 60 prosenttia kansanedustajan palkkiosta, joka on palvelusvuosista riippuen joko 6 407 euroa tai 6 887 euroa kuukaudessa.

Aulalla saa olla ansiotuloja reilut 800 euroa kuukaudessa ilman, että ne vähentävät hänelle maksettavaa eläkettä. Jokainen ylimenevä euro vähentää eläkettä eurolla. Kevan mukaan tämä on kannustanut joitakin entisiä kansanedustajia ”kikkailuun”.

Pääomatulot, esimerkiksi yritystoiminnasta saatava osinko tai korko- ja vuokratuotot, eivät vaikuta ennen vuoden 2011 vaaleja valittujen kansanedustajien eläkkeeseen. Aula voi halutessaan nostaa eläkettä vuoteen 2027 asti, jolloin hän täyttää 65 vuotta.

Vanhan sopeutumiseläkejärjestelmän piirissä oli heinäkuun lopussa 82 entistä ja 64 nykyistä kansanedustajaa. Avokätinen järjestelmä korvattiin vuonna 2011 huomattavasti maltillisemmalla sopeutumisrahalla, jota maksetaan 1-3 vuotta.

Aulan vuosina 2016-2017 nostama sopeutumiseläke herättää kysymyksiä, koska hänellä on ollut samaan aikaan lukuisia, merkittäviäkin tulonlähteitä. Keva tarkistaa edunsaajien tulotiedot jälkikäteen, mutta vain ansiotulojen osalta.

Pelkästään Väestöliitto, sosiaali- ja terveysministeriö sekä työ- ja elinkeinoministeriö ovat maksaneet Aulalle ja hänen yritykselleen viimeisen kahden vuoden aikana yhteensä yli 90 000 euroa.

Sosiaali- ja terveysministeriön mukaan se on maksanut Aulalle vuosina 2016-2017 yhteensä 60 000 euroa. Summasta 30 000 euroa on maksettu suoraan Aulalle ja 30 000 euroa Aulan nimeä kantavalle konsulttiyhtiölle, Maria Kaisa Aula Oy:lle.

Sosiaali- ja terveysministeriö maksoi 30 000 euroa Aulalle ja toiset 30 000 euroa Aulan perustamalle yritykselle. Rahat maksettiin 7 500-10 000 euron suuruisissa tasaerissä tammikuun 2016 ja kesäkuun 2017 välisenä aikana.

Sosiaali- ja terveysministeriö maksoi 30 000 euroa Aulalle ja toiset 30 000 euroa Aulan perustamalle yritykselle. Rahat maksettiin 7 500-10 000 euron suuruisissa tasaerissä tammikuun 2016 ja kesäkuun 2017 välisenä aikana.

Vuoteen 2018 kestävä LAPE-hanke on pääministeri Juha Sipilän (kesk) johtaman hallituksen kärkihankkeita. Hankkeeseen on varattu 40 miljoonaa euroa. Aula on toiminut myös toisessa Sipilän hallituksen kärkihankkeessa.

Työministeri Jari Lindström(s) nimesi Aulan selvittämään työllistämistä ja työllistymistä tammikuussa 2016. Selvityksen toimikausi oli 20.1.-5.4.2016.

Ministeriö maksoi Aulalle parin kuukauden selvitystyöstä 12 300 euroa.

Työ- ja elinkeinoministeriö maksoi Aulalle parin kuukauden selvitystyöstä 12 300 euroa. Elokuun alusta Aula on toiminut sosiaali- ja terveysministeriössä virkasuhteisena hankejohtajana. Hän ei nosta tällä hetkellä sopeutumiseläkettä.

Työ- ja elinkeinoministeriö maksoi Aulalle parin kuukauden selvitystyöstä 12 300 euroa. Elokuun alusta Aula on toiminut sosiaali- ja terveysministeriössä virkasuhteisena hankejohtajana. Hän ei nosta tällä hetkellä sopeutumiseläkettä.

Kevan mukaan Aulan sopeutumiseläkkeen maksu keskeytyi marras-joulukuussa 2016, mutta jatkui taas tämän vuoden tammikuusta alkaen.

Kaupparekisterin mukaan Aula perusti samaan aikaan oman konsulttiyrityksensä, joka laskutti sosiaali- ja terveysministeriöltä pian perustamisensa jälkeen aiemmin mainitut 30 000 euroa. Siihen asti ministeriö oli maksanut palkkiot suoraan Aulalle.

Sosiaali- ja terveysministeriön Iltalehdelle toimittaman erittelyn mukaan Aulan palkkiot on maksettu 7 500-10 000 euron suuruisissa tasaerissä tammikuun 2016 ja kesäkuun 2017 välisenä aikana, muutaman kuukauden välein. Tulovirta on ollut tasainen.

Lisäksi Aula on saanut Väestöliitosta 900 euroa kuukaudessa ja 165 euroa kokoukselta. Viitasaaren seurakunta on maksanut Aulalle 60 euroa kokoukselta.